
	  Parlamentul României   

 Camera Deputaţilor


COMISIA PENTRU ADMINISTRATIE PUBLICA,

            17 aprilie  2002                  

amenajarea teritoriului Si echilibru 


Nr.26/631
ecologic 





Către






BIROUL PERMANENT AL






CAMEREI DEPUTATILOR



Vă înaintăm, alăturat, Raportul asupra proiectului de Lege privind înfiinţarea comunei Ciocăneşti, judeţul Suceava, trimis Comisiei noastre pentru dezbatere şi avizare în fond, cu adresa nr.136 din 25 martie 2002. 






PRESEDINTE,






IOAN OLTEAN

	  Parlamentul României   

 Camera Deputaţilor


Comisia pentru administraţie publică,
amenajarea teritoriului şi echilibru ecologic






Nr.631/17.04.2002
RAPORT  

asupra  proiectului de lege privind înfiinţarea comunei Ciocăneşti, judeţul Suceava 



1. Cu adresa nr.136 din 25 martie 2002, Comisia pentru administraţie publică, amenajarea teritoriului şi echilibru ecologic a fost sesizată în vederea dezbaterii şi avizării în fond, cu proiectul de lege privind înfiinţarea comunei Ciocăneşti, judeţul Suceava.



La întocmirea raportului s-a avut în vedere:

· avizul Comisiei juridice, de disciplină şi imunităţi nr.136 din 2.04.2002;

· avizul Consiliului Legislativ nr.1287 din 29.11.2001.



Proiectul de lege a fost dezbătut şi avizat în fond, în procedura obişnuită, în şedinţa din 16 aprilie 2002.



Prin proiectul de lege sus-menţionat se propune înfiinţarea Comunei Ciocăneşti, judeţul Suceava, desfiinţată în mod abuziv. Prin înfiinţarea comunei se dă curs solicitării locuitorilor de reînfiinţare a comunei Ciocăneşti, realizându-se, în acest fel, apropierea organelor administrativ-teritoriale locale de cetăţean.



2. Proiectul de lege face parte din  categoria legilor organice, conform art.72 lit.o) din Constituţie. 



3. La lucrările Comisiei au fost prezenţi 23 deputaţi, din totalul de 26 membri ai Comisiei.



Raportul Comisiei a fost adoptat cu unanimitate de voturi.



4. Proiectul de lege a fost adoptat de Senat în şedinţa din data de 13 martie 2002.



In urma dezbaterii, Comisia propune admiterea cu modificări a proiectului de lege.

AMENDAMENTE ADMISE



In urma dezbaterii, Comisia propune adoptarea proiectului de lege cu următoarele amendamente:

	Nr.

crt
	Text iniţial


	Text propus de Comisie

(autorul amendamentului)
	Motivarea 

propunerii amendamentelor

	1.
	
Art.1 – (1) Se înfiinţează comuna Ciocăneşti, prin preluarea satelor Ciocăneşti şi Botuş, de la comuna Icobeni, judeţul Suceava.


(2) Reşedinţa Comunei Ciocăneşti se stabileşte în satul Ciocăneşti .
	
Art.1 – (1) Se înfiinţează comuna Ciocăneşti, prin preluarea satelor Ciocăneşti şi Botuş de la comuna Iacobeni, judeţul Suceava. Reşedinţa Comunei Ciocăneşti se stabileşte în satul Ciocăneşti.


(2) Comuna Iacobeni are în compnenţă satele Iacobeni şi Mestecăniş, iar ca reşedinţă satul Iacobeni.

Autor: deputat Ioan Oltean.


	Pentru un spor de precizie a reglementării şi pentru corecta stabilire a satelor componente a celor două comune, ca şi reşedinţa acestora.

	2. 
	
	
Art.2 (1) – Până la constituirea potrivit legii a autorităţilor administraţiei publice locale în comuna Ciocăneşti, judeţul Suceava, rezolvarea problemelor curente se va asigura de doi delegaţi, numiţi prin Ordin al prefectului, cu atribuţii de primar şi viceprimar, precum şi de un secretar numit de prefect în condiţiile legii.


(2) Salarizarea persoanelor prevăzute la alin.(1) se va face potrivit reglementărilor legale în vigoare, din bugetul comunei Ciocăneşti.

Autor: deputat Ioan Oltean.
	Necesitatea stabilirii modului de soluţionare a problemelor curente ale comunei nou înfiinţate, până la alegerea autorităţilor administraţiei publice locale conform prevederilor legii. 

	3. 
	
	
Art.3 (1) – Consiliul judeţean Suceava şi delegaţii împuterniciţi conform prevederilor art.2 alin.(1), împreună cu Direcţia generală a finanţelor publice a judeţului Suceava şi Consiliul local al comunei Iacobeni vor repartiza veniturile şi cheltuielile actualului buget al comunei Iacobeni între comunele prevăzute la art.1.


(2) – De la data intrării în vigoare a prezentei legi, veniturile şi cheltuielile care, în condiţiile legii, revin de drept comunei Ciocăneşti, vor fi administrate şi gestionate prin autorităţile locale ale acestei noi comune, iar echilibrarea bugetului local se va realiza pe seama sumelor defalcate din unele venituri ale bugetului de stat, în limita prevederilor aprobate în anul 2002, pe ansamblul judeţului Suceava.


(3) – Bugetul comunei Ciocăneşti pe anul 2002 se va elabora de către delegaţii prevăzuţi la alin.(1), cu avizul Direcţiei generale a finanţelor publice a judeţului Suceava.


(4) – Operaţiunile de predare-preluare se vor face pe bază de protocol încheiat între actualul primar al Comunei Iacobeni şi delegatul desemnat prin Ordin al prefectului cu atribuţii de primar al comunei Ciocăneşti.

Autor: deputat Ioan Oltean
	Completare necesară pentru stabilirea modului de constituire a bugetelor locale ale celor două comune rezultate în urma reorganizării.

Evidenţierea surselor de consolidare a bugetului local al comunei nou înfiinţate.

Necesitatea stabilirii modului de constituire al bugetelor celor două comune. 

Necesitatea stabilirii procedurii de preluare a bunurilor ce revin noii comune.

	4. 
	
	
Art.4 – Până la noile alegeri locale, autorităţile administraţiei publice locale din comuna Iacobeni, judeţul Suceava, vor funcţiona în componenţa avută la intrarea în vigoare a prezentei legi.

Autor: deputat Ioan Oltean.
	Necesitatea precizării condiţiilor în care vor funcţiona autorităţile administraţiei publice locale ale Comunei Iacobeni din care s-a desprins comuna nou înfiinţată Ciocăneşti.



	5.
	
Art.2 – Anexa la Legea nr.2/1968 privind organizarea administrativă a teritoriului României, republicată în Buletinul Oficial al României, Partea I, nr.54-55 din 27 iulie 1981, cu modificările ulterioare, se modifică în mod corespunzător.


	
Art.5 – Anexa la Legea nr.2/1968 privind organizarea administrativă a teritoriului României, republicată în Buletinul Oficial al României, Partea I, nr.54-55 din 27 iulie 1981, cu modificările ulterioare, se modifică în mod corespunzător.


	Prin renumerotare articolul 2 devine articolul 5, având acelaşi text.




Comisia a propus aprobarea proiectului de lege cu unanimitate de voturi.

PREŞEDINTE,








    




    SECRETAR,

IOAN OLTEAN












Kovacs CSABA TIBERIU

Expert parlamentar:

Stelian Androne


